Diari Oficial de la Generalitat Valenciana


Sumari del DOGV 2291, del 17-06-1994 (1994/831717)

ACORD de 7 de juny de 1994, del Govern Valencià, pel qual s'adjudica definitivament la concessió d'una emissora de radiodifusió sonora en ones mètriques amb modulació de freqüència a Segorbe.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2291

Data del DOGV
:   17-06-1994

Secció del DOGV
:   ALTRES DISPOSICIONS

Número del document
:   1994/831717


Data del document
:   07-06-1994

Organisme emissor
:   Presidència de la Generalitat

Tipus de document
:   Acord

ACORD de 7 de juny de 1994, del Govern Valencià, pel qual s'adjudica definitivament la concessió d'una emissora de radiodifusió sonora en ones mètriques amb modulació de freqüencia a Segorbe. [94/4117]  
El Govern Valencià, en la reunió del dia 7 de juny de 1994, adoptà l'acord següent:  
El Govern Valencià, mitjançant l'acord de 28 de juliol de 1989, otorgà a Radiodifusión del Alto Palancia, SL, amb caràcter provisional, la concessió d'una emissora de radiodifusió sonora en ones mètriques amb modulació de freqüència en Segorbe.  
Una vegada aprovat el corresponent projecte tècnic, executades les instal·lacions en els termes previstos en l'article 17 del Decret 40/1989, de 13 de març, del Govern Valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència, i complits els tràmits administratius previstos en les disposicions aplicables, a proposta de la Presidència de la Generalitat Valenciana, el Govern Valencià  
ACORDA:  
Primer  
Atorgar a Radiodifusión del Alto Palancia, SL, la concessió definitiva de l'emissora de radiodifusió sonora en ones mètriques amb modulació de freqüència en Segorbe, amb subjecció a les normes incloses en el Decret 40/1989, de 13 de març, del Govern Valencià, i d'altres normes d'aplicació.  
Segon  
Les característiques tècniques que s'assignen a les emissores esmentades, d'acord amb els projectes tècnics aprovats, són les reflectides en l'annex.  
Les freqüències assignades queden condicionades, si escau, al tràmit de la seua coordinació internacional.  
Tercer  
Els adjudicataris queden obligats al compliment dels requisits i les obligacions establerts en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 març, del Govern Valencià, i també dels compromisos assumits en el procés d'adjudicació i que serviren de base per a efectuar la concessió provisional.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48,109. c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992), sense perjudici que els interessats puguen exercir qualsevol altre recurs que estimen oportú.  
ANNEX  
Radiodifusion del Alto Palancia, SL, Segorbe.  
- Coordenades: 39º 52' 05" N 00º 27' 36" W  
- Cota (m): 571  
- Denominació de l'emissió: 256KF8EHF  
- Freqüència (MHz): 87.7  
- Potència radiada aparent màxima (W): 500  
- Potència màxima nominal de l'equip transmissor (W):500  
- Potència d'eixida autoritzada de l'equip transmissor (W): 331  
- Sistema radiant: 2 dipols. Omnidireccional.  
- Altura sobre el sòl del centre elèctric de l'antena (m): 11  
- Altura del pal (m): 13  
- Altura efectiva màxima (m): 251  
- Polarització: Vertical.  
Valencia, 7 de juny de 1994  
El conseller secretari del Govern Valencià,  
LUIS BERENGUER FUSTER